**Ian MacKaye**, nado o 16 de abril de 1962 en Washington, D.C. é un músico estadounidense. É coñecido sobre todo por ser o fundador da Dischord Records, un selo de punk rock con sede en Washington, D.C. e por ser o cantante de dúas importantes bandas de punk rock: Fugazi (onde tamén é guitarrista) e Minor Threat. MacKaye tamén traballa como enxeñeiro de gravación, e produciu álbums de Nation of Ulysses, Bikini Kill, Rites of Spring e Rollins Band.

En maio do ano 2012, xunto co seu compañeiro en Fugazi Guy Picciotto, a revista *Spin* situouno no número 86 da súa lista dos 100 mellores guitarristas de todos os tempos.

Biografía
---------

### Primeiros anos

MacKaye naceu en Washington, D.C. o o 16 de abril de 1962 e medrou na veciñanza de Glover Park desa cidade. Seu pai escribìa no *The Washington Post*, primeiro como reporteiro na Casa Branca e despois como especialista en relixión. Na súa calidade de xornalista no Corpo de Prensa da Casa Branca, o pai de MacKaye estivo na caravana presidencial cando John F. Kennedy foi asasinado en 1963. Segundo o cantante Henry Rollins, amigo seu durante moito tempo, os pais de MacKaye "criaron aos seus fillos nunha atmosfera tolerante, super intelectual, e de mente aberta".

MacKaye aprendeu a tocar o piano de neno. Tomou algunhas leccións, pero deixouno cando a súa nai meteuno nun ambiente máis académico. Cando tiña dez anos intentou aprender por vez primeira a tocar a guitarra inspirado por Jimi Hendrix, pero deixouno ao non ser capaz de entender a conexión entre o piano e a guitarra.

MacKaye escoitaba música hard rock *mainstream* , como Ted Nugent e Queen, antes de descubrir o punk rock en 1979 cando foi a unha actuación de The Cramps na universidade de Georgetown. Estivo particularmante influenciado pola escena hardcore de California. A MacKaye gustábanlle bandas de hardcore como Bad Brains e Black Flag e tivo entre os seus amigos da infancia a Henry Garfield (que posteriormente cambiou o seu nome para Henry Rollins).

### Primeiras bandas

A súa primeira banda foi The Slinkees, coa que só fixo unha única actuación no verán de 1979 interpretando un tema chamado "I Drink Milk". A banda tamén gravou dúas cintas demo de versións e de temas que posteriormente serían gravados por The Teen Idles.

The Slinkees evolucionou cara The Teen Idles, onde MacKaye tocou o baixo e fixo coros. O grupo tivo unha curta vida e separouse en 1980, pero editou o EP *Minor Disturbance*, o primeiro disco do selo de MacKaye e Jeff Nelson, Dischord Records.

### Minor Threat

*Artigo principal**:* Minor Threat.
MacKaye, abaixo á dereita, actuando con Minor Threat en 1981
Despois de sentirse limitado cretivamente en The Teen Idles, MacKaye decidiu ser o líder e principal letrista da súa propia banda. En 1980, tras a disolución do seu anterior grupo, fundou Minor Threat con Nelson. MacKaye citou a dinámica actuación do cantante Joe Cocker en *Woodstock* como unha gran influencia para o seu animado personaxe no escenario. The Teen Idles e Minor Threat tiveron un éxito moderado en Washington D.C.e arredores, pero posteriormente serían citados como dous dos primeiros e máis influíntes grupos de hardcore punk, e como pioneiros da filosofía *straight edge* que rexeita o uso de drogas (incluído alcol), tabaco e sexo. Na súa adolescencia temperá MacKaye viu os efectos negativos do abuso das drogas en varios amigos próximos e nun familiar, e comprometeuse a non usar nunca tabavo, alcol ou drogas. Durante a súa existencia Minor Threat estivo inactiva durante varios meses debido a que Lyle Preslar comezou a estudar na universidade; durante ese hiato MacKaye e Nelson formaron brevemente unha banda que se disolveu cando Minor Threat volveu á actividade, Skewbald/Grand Union (1981-1982). 

Tras a disolución de Minor Threat, MacKaye estivo activo con barias bandas de curta vida, como Embrace (1985-1986) e Egg Hunt (1986). Pailhead (1987-1988), unha colaboración entre MacKaye e a banda de metal industrial Ministry (entón composta por Al Jourgensen, Paul Barker, e William Rieflin), contaba con MacKaye nas voces principais.

### Fugazi

*Artigo principal**:* Fugazi.
En 1987 MacKaye fundou Fugazi, unha banda que foi citada como un dos grupos de post-hardcore máis importantes. Fugazi afastouse da meirande parte de bandas ao non realizar nunca un concerto coas entradas caras. O grupo rexeitou tocar en certos locais por este motivo e tamén chegou a parar concertos se algún asistente se comportaba de xeito inaxeitado, botándoos da sala. A banda chegou a rexeitar tocar polo menos unha vez como cabeza de cartel no *Lollapalooza* debido a que os organizadores do festival negáronse a poñer os prezos das entradas baratas; MacKaye opúxose a un prezo de 30$. MacKaye tampouco realizou nunha unha entrevista coa revista *Rolling Stone* ou outras publicacións semellantes, dicindo que só o faría se estas deixaban de publicitar tabaco e alcol.

### The Evens

MacKaye e Amy Farina tocando con The Evens
No presente MacKaye canta e toca a guitarra barítona en The Evens coa batería e vocalista Amy Farina de The Warmers. A banda sente orgullo de tocar en lugares atípicos, como centros comunitarios, librerías ou outros espazos pouco comúns. The Evens lanzou o seu primeiro álbum a principios de 2005, rompendo un silencio de tres anos de MacKaye. O seu segundo álbum, *Get Evens*, apareceu en novembro de 2006. O terceiro álbum da banda, *The Odds*, foi editado en novembro de 2012.

### Coriky

En 2018, MacKaye con Amy Farina (The Evens) e Joe Lally (Fugazi, The Messthetics) estreouse cunha nova banda. En febreiro de 2020 anunciouse que o grupo, agora chamado Coriky, lanzaría o seu primeiro álbum o 27 de marzo de 2020, pero debido á pandemia de COVID-19 o lanzamento adiouse ata o 29 de maio. O seu sinxelo de estrea, "Clean Kill", apareceu o 11 de febreiro de 2020.

### Outros proxectos

En 1982, MacKaye gravou as voces principais nunha versión do tema de Government Issue "Asshole". A canción inédita apareceu na colección *20 Years of Dischord* publicada en 2002. MacKaye gravou guitarras no tema "Youth Against Fascism", o segundo sinxelo do álbum de Sonic Youth de 1992 *Dirty*.

MacKaye tamén traballou con moitas bandas pequenas ao longo dos anos, incluíndo a Egg Hunt, Skewbald/Grand Union, e Pailhead, unha colaboración entre MacKaye e Al Jourgensen da banda de rock industrial Ministry, na cal MacKaye asumiu as voces. Fixo coros e colaborou tamén na banda Ignition , do seu irmán Alec, así como outras moitos grupos.

Ao longo da súa carreira MacKaye gravou e produciu discos de varias bandas, principalmente do seu selo Dischord , entre as que se inclúen 7 Seconds, Antelope, Bikini Kill, Black Eyes, Lungfish, Nation of Ulysses, One Last Wish, Q and Not U, Rites of Spring e Rollins Band, entre outras.

### Dischord Records

*Artigo principal**:* Dischord Records.
MacKaye cofundou Dischord Records con Jeff Nelson en 1980 para publicar o EP *Minor Disturbance* da súa banda The Teen Idles. O selo funciona como un proxecto DIY e foi fundamental, xunto con outras discográficas, na formación da escena indie estadounidense da década de 1980.

Notas
-----

1. ↑  "100 mellores guitarristas de todos os tempos segundo *Spin*". Arquivado dende o orixinal o 07 de maio de 2012. Consultado o 04 de maio de 2012.
2. ↑  Azerrad, Michael (2002). *Our band could be your life : scenes from the American indie underground 1981-1991* (First Back Bay paperback edition ed.). Boston. ISBN 978-0-316-78753-6. OCLC 50483014.
3. ↑  "Nardwuar The Human Serviette Vs. Ian MacKaye". *Razorcake*. 2016-08-21. Arquivado dende o orixinal o 21 de agosto de 2016. Consultado o 2023-04-16.
4. 1 2  Azerrad, 2002
5. ↑  "Ian MacKaye: 'It Took Me Some Time To Figure Out How Punk Was Music'". *Ultimate-Guitar*. 2012-10-06. Arquivado dende o orixinal o 06 de outubro de 2012. Consultado o 2023-04-16.
6. 1 2  "Ian MacKaye: ‘If You Want To Rebel Against Society, Don’t Dull The Blade’". *Bandwidth* (en inglés). Consultado o 2023-04-17.
7. ↑  "The AP History of Punk Rock X: Washington, D.C." *Alternative Press*. 1996.
8. ↑  "Dischord Records". *Discogs* (en castelán). Consultado o 2023-04-18.
9. ↑  Perlah, Jeff. "The Independent". Guitar World. Marzo de 2002.
10. ↑  "Long distance runner: The private and public evolution of Ian Mackaye". *LEO Weekly*. 2012-01-14. Arquivado dende o orixinal o 14 de xaneiro de 2012. Consultado o 2023-04-22.
11. ↑  "Ian MacKaye". *Crasier Frane*. 2011-07-08. Archived from the original on 08 de xullo de 2011. Consultado o 2023-04-22.
12. ↑  "Evens - The Odds (180)". *Dischord Records*. Consultado o 2023-04-23.
13. ↑  "Sonic Youth Site Menu". *www.sonicyouth.com*. Consultado o 2023-05-06.
14. ↑  "Where to start with the righteous noise of Dischord Records". *The A.V. Club* (en inglés). 2014-11-18. Consultado o 2023-05-06.
15. ↑  Dolan, Jon (January 2005). "The Revival of Indie Rock". *Spin* 21 (1): 53.

| * v
* c
* e
Fugazi |
| --- |
| 
* **Ian MacKaye**
* **Guy Picciotto**
* **Joe Lally**
* **Brendan Canty**

 |
| Álbums de estudio | 
* *Repeater*
* *Steady Diet of Nothing*
* *In on the Kill Taker*
* *Red Medicine*
* *End Hits*
* *The Argument*

 |
| EPs | 
* *Fugazi*
* *Margin Walker*
* *3 Songs*
* *Furniture + 2*

 |
| Outros álbums | 
* *13 Songs*
* *Instrument Soundtrack*
* *Fugazi Live Series*

 |
| Artigos relacionados | 
* Minor Threat
* Embrace
* Rites of Spring
* Jerry Busher
* Dischord Records · *Instrument*

 |

|  |  |
| --- | --- |
| Control de autoridades | 
* Wd: Q455545
* WorldCat
* VIAF: 49544072
* AllMusic: mn0000087605
* BNF: 15588115m
* Discogs: 254168
* EBID: ID
* Europeana: ID
* IMDb: nm1235334
* ISNI: 0000000002115910
* LCCN: no2003040962
* MusicBrainz: ID
* NKC: jo2003184045
* NNDB: 000049548
* Songkick: 5772874
* TMDb: 112254
* WikiTree: MacKaye-4

 |